钦定古今图书集成/方舆汇编/边裔典/第097卷 > 唐
## 钦定古今图书集成/方舆汇编/边裔典/第097卷 > 唐

### 太宗贞观 年诃陵国遣使入贡

按《唐书太宗本纪》不载。　按《诃陵本传》：“诃陵亦曰杜婆，曰阇婆。在南海中，东距婆利，西堕婆登，南濒海，北
真腊木为城，虽大屋亦覆以栟榈，象牙为床若席。出
玳瑁、黄白金、犀、象。国最富，有穴自涌盐，以柳花、椰子
为酒，饮之辄醉。宿昔坏有文字，知星历，食无匕，著有
毒。女与接辄苦疮，人死尸不腐。王居阇婆城，其祖吉
延”东迁于婆露伽斯。城旁小国二十八，莫不臣服。其
官有三十二大夫，而“大坐、《敢兄》”为最贵。山上有郎卑
野，州王常登以望海夏至。立八尺表景，在表南二尺
四寸。贞观中，与堕和罗、堕婆登皆遣使者入贡。太宗
以玺诏优答堕和罗丐良马，帝与之。

### 代宗大历 年诃陵遣使入贡

按：《唐书代宗本纪》不载。　按《诃陵传》：上元间，国人推
女子为王，号悉莫，威令整肃，道不举遗。大食君闻之，
赍金一囊置其郊，行者辄避，如是三年。太子过，以足
躙金，悉莫怒，将靳之，群臣固请，悉莫曰：“而罪实本于
足，可断趾。”群臣复为请，乃斩指以徇。大食闻而畏之，
不敢加兵。大历中，诃陵使者三至。

### 宪宗元和八年诃陵遣使入贡

按《唐书宪宗本纪》不载。　按《诃陵传》：“元和八年，献僧
祗奴四、五色鹦鹉、频伽鸟。宪宗拜内四门府左果毅，
使者让其弟，帝嘉美，并官之。讫太和再朝贡。”

### 懿宗咸通 年诃陵遣使献女乐

按《唐书懿宗本纪》不载，　按《诃陵本传》云云。